Ա-բա-բա-գա-լա-մա-գա

**Ա-բա-բա-գա-լա-մա-գա** կամ **Ա-բա-բա-հա-լա-մա-հա** *()*, ուկրաինական գրահրատարակչություն, անկախ Ուկրաինայի առաջին մասնավոր մանկական հրատարակչությունը, որը հիմնադրվել է 1992 թվականին, Կիևում։ Հրատարակում է ուկրաիներեն, ռուսերեն, անգլերեն լեզուներով մանկական գրականություն և դրանց թարգմանություններ։

2008 թվականից սկսել է հրատարակել գրքեր բոլոր տարիքի ընթերցողների համար։ Հրատարակչության հիմնադիրը, տնօրեն և գլխավոր խմբագիրը ուկրաինացի բանաստեղծ Իվան Մալկովիչն է։ Նա ամբողջովին վերահսկում է յուրաքանչյուր գրքի հրատարակման գործընթացը` ձեռագրից մինչև պոլիգրաֆիա։

## Պատմություն
[180px|thumb|«Ա-բա-բա-գա-լա-մա-գա» հրատարակչության հիմնադիր [Իվան Մալկովիչ]]

Ա-բա-բա-գա-լա-մա-գա հրատարակչությունը հիմնադրվել է 1992 թվականին գրող և ազգագրագետ Իվան Մալկովիչի կողմից։ Այն մանկական գրքերի ուկրաինական ամենահին հրատարակչությունն է։ Գտնվում է Կիևում։ Հրատարակչության անունը վերցված է Իվան Ֆրանկոյի «Գրիցևի դպրոցական գիտություն» () պատմությունից, որում երեխաները սովորում էին վանկատելով կարդալ «Ա-բա-բա-գա-լա-մա-գա» արտահայտությունը (, բարբառով՝ հիմարություն դուրս տալ)։

«2-ից 102 տարեկան երեխաների համար» հրատարակչության պատմությունը սկսվել է 1992 թվականի հուլիսին մանկական այբուբենի հրատարակմամբ։ 1992-2005 թվականներին հրատարակչությունը թողարկել է շուրջ 100 անուն գիրք, սկսելով Մալկևիչի պատկերացրած Այբուբենից․

1995 թվականին *Alfred A. Knopf*  ամերիկյան հրատարակչությունը ձեռք բերեց «Կատուն և աքաղաղը» գրքի իրավունքները։ Ուկրաինական գրքերի հրատարակման պատմության մեջ սա առաջին դեպքն էր, որ արևմտյան խոշոր ընկերությունը լիցենզիա էր գնել ուկրաինական հրատարակչությունից։

«Ա-բա-բա-գա-լա-մա-գա» -ն ռուսերեն գրքեր չէր թողարկում, և միայն մինչև 2001 թվականը Մոսկվայում գրքի միջազգային ցուցահանդես-տոնավաճառում ունեցած մեծ հաջողությունից հետո, որտեղ վաճառվեցին հրատարակչության բոլոր գրքերը, Մալկովիչի որոշմամբ հրատարակչությունը թողարկեց ռուսերեն գրքեր՝ «Միայն ՌԴ տարածքում վաճառքի համար» նշումով։ 2004 թվականին հրատարակչությունը Մոսկվայում բացեց ներկայացուցչություն և Մալկովիչը որոշեց հրատարակել սկսել Ռուսաստանում։ Մասնաճյուղը հրատարակում է ռուսերեն գրքեր ՝ «Ուկրաինայում առանց վաճառքի իրավունքի» գրությամբ։ Ընդ որում 2004 թվականին հրատարակչությունը Ուկրաինայում վաճառեց իր թողարկած ավելի քան 400 000 օրինակ, իսկ *Ա-բա-բա-գա-լա-մա-գա* -ի ընդհանուր տպաքանակը 15 տարիների ընթացքում հասավ 3 միլիոն օրինակի։ Խոսքը միայն ուկրաիներեն հրատարակումների մասին էր։

Հրատարակչությունը սկսել է հրապարակել նաև իր գրքերի այլ լեզուներով թարգմանություններ․ մասնավորապես, հրատարակչության գլխավոր խմբագիր Մալկովիչի հեքիաթներից «Մեղր մայրիկի համար» (, ) անգլերեն թարգմանությունը, որի թարգմանիչը Ուկրաինայի նախագահի կինն է՝ Կատերինան, որն այդ գրքի մեկական օրինակ նվիրել է Կիևում օտարերկրյա դեսպանների տիկնանց։

2008 թվականին «Ա-բա-բա-գա-լա-մա-գա» -ն հրատարակել է մեծահասակ ընթերցողների համար առաջին` Յուրի Անդուխովիչի թարգմանությամբ «Համլետ, Դանիայի իշխան» գիրքը, որն անմիջապես շահել է համաուկրաինական մրցույթի *Լվովի գրքի ֆորումի լավագույն գիրք* «Գրան պրի» մրցանակը»։ Հրատարակչությունը հրատարակել է ավելի քան 100 անուն գիրք, որոնց ընդհանուր տպաքանակը կազմում է ավելի քան 4 միլիոն օրինակ։

Այսօր «Ա-բա-բա-գա-լա-մա-գա»-ն երկրի ամենահաջող հրատարակչություններից մեկն է, որի գրքերը ձեռք են բերվել 19 երկրների հրատարակչությունների կողմից։

2011 թվականի նոյեմբերի 8-ին հրատարակչության տնօրեն Իվան Մալկովիչը հաղորդել է *Ա-բա-բա-գա-լա-մա-գա* տարածքի վրա հարձակման փորձի մասին։

## Հեղինակներ
մինի|Իվան Մալկովիչ (ձախ), Յուրի Անդրուխովիչ և նկարիչ Վլադիսլավ Երկո (աջ) «Ռոմեո և Ջուլիետ» գրքի շնորհանդեսի ժամանակ

Ուկրաինացի հեղինակների աշխատանքներին զուգահեռ՝ «Ա-բա-բա-գա-լա-մա-գան» լայնորեն հրատարակում է ուկրաիներեն թարգմանություններ։ Մասնավորապես, հրատարակչությունը թողարկել է Հարի Փոթերի մասին Ջոան Ռոուլինգի վեպերի շարքի ուկրաիներեն թարգմանությունը, ընդ որում, ըստ korrespondent.net -ի թղթակցի պնդման․

Հարրի Փոթերը և Մահվան պարգևները վերջին վեպի թարգմանություններից առաջին թարգմանությունը նույնպես եղել է *Ա-բա-բա-գա-լա-մա-գա* -ի հրատարակությամբ։

*Ա-բա-բա-գա-լա-մա-գա* հրատարակչության միջազգային կապերը, սակայն, դրանով չեն սահմանափակվում. Հրատարակչությունն ակտիվորեն աշխատում է արտաքին շուկայում՝ մինչև 2007 թվականը վաճառելով իր գրքերը հրատարակելու իրավունք 18 երկրներում։ Այս հաջողությունը ոչ պակաս կապ ունի հրատարակչության արվեստագետների և դիզայներների աշխատանքի հետ, առաջին հերթին նրա առաջին նկարիչ Կոստ Լավրոն, որը 1992 թվականին «Այբենարանի» շապիկի վրա հայտնված նապաստակի հեղինակն է, որը դարձավ հրատարակչության խորհրդանիշներից մեկը և *Ա-բա-բա-գա-լա-մա-գա* -ի ամենահայտնի իլյուստրատորներից Վլադիսլավ Երկոն, որը Հանս Քրիստիան Անդերսենի «Ձյունե թագուհին» հեքիաթի նկարազարդման հեղինակն է, որը հրապարակվել է անգլերեն երկու համարներում, և դարձել է Մեծ Բրիտանիայի *Templar* հրատարակչության 2005 թվականի վաճառքի առաջատարը և դասվել Մեծ Բրիտանիայի ամանորյա վաճառքի լավագույն եռյակում։

Հրատարակչությունը համագործակցել է Յուրի Անդրուխովիչի, Միկոլա Վինգրանովսկու, Լինա Կոստենկոյի, Սաշկո Դերմանսկու, Մարինա և Սերգեյ Դյաչենկոյի, Անդրի Կոկոտյուխայի, Վսևոլոդ Նեստայկոյի, Դմիտրո Պավլիչկոյի, Վլադիմիր Ռուտկիվսկու, Յուրի Վիննիչուկի հետ։ Ինչպես նաև հրատարակչության հետ համագործակցել են այնպիսի հայտնի նկարիչ-իլյուստրատորներ, որոնցից են Վիկտորիա Կովալչուկը, Կատերինա Շտանկոն, Եվգենյա Գապչինսկայան, Կոնստանտին Լավրոն։

Հրատարակչության համար արտասահմանյան հեղինակների թարգմանությունները կատարել են Յուրի Անդուխովիչը, Վիկտոր Մորոզովը, Ռոման Օսադչուկը, Եվգեն Պոպովիչը, Յուրի Վիննիչուկը, Վալենտին Կորնիենկոն։ Տիկին Կատերինա Յուշչենկոն անգլերեն թարգմանել է Իվան Մալկովիչի և Սոֆյա Ուսի «Մեղրը մոր համար» գիրքը։

Հրատարակչությունն իր գրքերի համար ունեցել է երկու նկարազարդման ցուցահանդես։

## Պարգևներ և մրցանակներ
«Ա-բա-բա-գա-լա-մա-գա» հրատարակչությունը գրնցվել է *Ուկրաինայի ռեկորդների գրքում*. նա հրատարակել է Ուկրաինայի ամենամեծ գիրքը՝ «Այբուբեն»-ը, որի չափերը` լայնությունը երեք մետր, երկարությունը  չորս մետր են և կշռում է 250 կիլոգրամ։

## Ծանոթագրություններ

## Արտաքին հղումներ
«А-БА-БА-ГА-ЛА-МА-ГА» — академия детской мечты : Զրույցներ Իվան Մալկովիչի հետ. // «День»: Ежедневная всеукраинская газета. — № 136, 4 августа 2004.

Կատեգորիա:1992 հիմնադրված կազմակերպություններ
Կատեգորիա:Գրահրատարակչություն
Կատեգորիա:Գրահրատարակչություններ ըստ երկրի
Կատեգորիա:Հրատարակչական գործ ըստ երկրի
Կատեգորիա:Հրատարակչություններ
Կատեգորիա:Մանկական պարբերականներ
Կատեգորիա:Ուկրաինայի ընկերություններ